Pamplona

Pamplona (baskijski: Iruñea ili Iruña) je glavni grad španske autonomne zajednice Navarra. Pamplona je finansijsko i trgovačko središte regije.* http://www.cfnavarra.es/webgn/sou/instituc/ct/normativa/presidencia/8E080000.htm

 Geografija 
Smještena je na sjeveru Španije, 407 kilometara udaljenosti od glavnog grada Madrida, na obalama rijeke Arga.  Prema podacima iz 2013. godine broji preko 190.000 stanovnika.* http://www.abbareinodenavarrahotel.com/en/pamplona-tourism.html 

 Historija 
U 10. vijeku Pamplona je bila posebna kraljevina, doživjela je veliki procvat u 11. stoljeću, ali spletke i raskalašni životi četvorice sinova posljednjeg navarskog kralja odveli su je u propast i pod vlast Francuza. Oni u Navarri ostaju sve do 16. stoljeća, kada dolazi do ujedinjenja Španije, pa Navarra opet postaje njen dio.* http://www.b92.net/putovanja/vesti.php?yyyy=2013&mm=06&dd=09&nav_id=721436

Iruñea je baskijski naziv koji preporučuje Kraljevska akademija baskijskog jezika. Ipak vlada Navarri priznala je drugi baskijski naziv Iruña, što znači grad. Oba baskijska naziva su službena. Pamplona je ime na španskom jeziku.

Historijski centar samog grada nalazi se na desnoj obali rijeke Arga.

 Obrazovanje 
U Pamploni su smještena tri univerziteta:

 Javni univerzitet Navarre (Universidad Pública de Navarra) 
 Univerzitet Navarre' - privatni univerzitet Opusa Dei. 
 UNED - Pridruženi centri Nacionalnog univerziteta na daljinu

 Saobraćaj 
U blizini Pamplone nalazi se aerodrom. Povezana je željeznicom kao i autoputevima s glavnim gradovima okolnih oblasti.

 Industrija 
Pamplona je važno industrijsko središte. U njoj je smještena i jedna od tvornica Volkswagenovih vozila. Važna je još i metalurška industrija te industrija papira. Potrebno je spomenuti i vjetroelektrane smještene na brdu Perdón u blizini Pamplone.

 Zanimljivosti 
Grad je poznat po festivalu "San Fermín", koji se održava svake godine 7. jula. Na navedenom festivalu glavnu atrakciju predstavlja trka s bikovima ili encierro, gdje učesnici trče ispred bikova samim ulicama grada. Ovu lokalnu priredbu poznatom je učinio Ernest Hemingway u svom djelu "A sunce izlazi" (1926.).* http://www.furaj.ba/zavrti-globus/clanak/san-fermin/ 

 Poznate ličnosti 
 Pablo Sarasate, kompozitor
 Alfredo Landa, glumac
 Jaime Ignacio del Burgo, političar
 Javier Rojo, političar
 Víctor Eusa, arhitekta
 Jon Andoni Goikoetxea, fudbaler

 Međunarodni odnosi 
  Bayona * http://www.europapress.es/navarra/noticia-ayuntamiento-recibe-representantes-ciudades-hermanadas-bayona-pamplona-colombia-20090712150034.html
  Yamaguchi
  Paderborn
  Pamplona, Kolumbija
  Toruń

 Galerija 

 Reference 

Kategorija:Gradovi u Španiji